**STANOVY**

Združenia vlastníkov záhrad Studený dolec, Bratislava-Trnávka

(ďalej len „združenie“)

Úplné znenie stanov združenia v znení dodatkov č. 1 až 7.

**Článok 1.**

 **Základné ustanovenia**

1. **Názov združenia:** Združenie vlastníkov záhrad, Studený dolec, Bratislava –Trnávka
2. **Sídlo:** Ing. Mário Matušinec, Bratislava- Ružinov 18672, korešpondenčná adresa Studená 2, 821 04 Bratislava
3. **Cieľ činnosti:** Združenie je neziskovým záujmovým združením vlastníkov záhrad zabezpečujúcim využívanie spoločne nadobudnutého majetku ako podielového spoluvlastníctva. Využívanie spoločného majetku za účelom ochrany a podpory zdravia, ochrany a tvorby životného prostredia.

Združenie vzniká v súlade s § 2 odst. 1 a 2 zák. 83/90 Zb. a v zmysle § 18 odst. 2 písmena a) a b) Občianskeho zákonníka. Je právnickou osobou.

1. **Členstvo:** Členom združenia sa stáva vlastník spoluvlastníckeho podielu pozemkov a zastavaných plôch zapísaných v liste vlastníctva č. 2381, 5422 a 2970 vydaným katastrálnym úradom Bratislava.

Členstvo zaniká zmenou vlastníckych práv k pozemkom a zastavaným plochám uvedeným v liste vlastníctva č. 2381, 5422 a 2970 vydaným katastrálnym úradom Bratislava.

Každý člen združenia – vlastník spoluvlastníckeho podielu zapísaný v liste vlastníctva č. 2381 vydanom katastrálnym úradom Bratislava má práva:

* Užívať spoločný majetok zapísaný v liste vlastníctva č. 2381, 5422 a 2970 vydanom katastrálnym úradom Bratislava,
* voliť orgány združenia,
* byť volený do orgánov združenia,
* zúčastňovať sa rokovania členských schôdzí združenia,
* predkladať návrhy uznesení,
* hlasovať o uzneseniach na členskej schôdzi. Pričom jeden hlas sa počíta za jednu záhradu. Na účely hlasovania člen môže splnomocniť inú osobu v plnom rozsahu svojich práv, splnomocnenie musí byť úradne overené.
* podieľať sa na činnosti združenia,
* obracať sa na orgány združenia s námetmi, sťažnosťami a žiadať o stanovisko,
* byť informovaný o činnosti a o rozhodnutiach orgánov združenia,
* má prístup k svojmu účtu, prostredníctvom aplikácie (prehľad členských príspevkov/ poplatkov, kontaktné údaje, zakúpené ovládače od brán a iné údaje).

Každý člen združenia má povinnosti:

* plniť uznesenia členských schôdzí združenia
* užívať spoločný majetok združenia podľa platných zákonných nariadení a technických noriem
* prispievať na správu, údržbu a rozvoj spoločných zariadení v rozsahu schválenom členskou schôdzou
* dodržiavať stanovy združenia,
* pomáhať pri plnení cieľov združenia podľa svojich možností,
* platiť prevádzkové príspevky na správu a poplatky,
* ochraňovať a zveľaďovať majetok združenia,
* oznámiť kontaktné údaje, mailovú adresu,
* pri prevode nehnuteľnosti previesť na nového majiteľa i podiel uvedený v liste vlastníctva č. 2381, 5422,
* informovať združenie pri zmene vlastníkov.
1. **Orgány združenia:** - Členská schôdza,
* Výbor združenia,
* Kontrolná a revízna komisia.

Orgány združenia volí členská schôdza na dobu 5 rokov.

 e.1. Vrcholným orgánom združenia je členská schôdza, ktorá sa koná najmenej raz za rok.

Členská schôdza je uznášania schopná ak je prítomná nadpolovičná väčšina členov združenia. Prítomnosť sa preukazuje prezenčnou listinnou.

Ak k stanovenému začiatku schôdze nebude nadpolovičná účasť všetkých členov združenia, po polhodine sa začne rokovanie členskej schôdze, s tým, že úlohy a uznesenia bude schvaľovať nadpolovičná väčšina z prítomných členov, pričom sa program schôdze nemôže meniť. Výsledky hlasovania sú právoplatné ak za návrh uznesenia hlasovala nadpolovičná väčšina prítomných členov združenia.

e.2. Členská schôdza prerokúva a schvaľuje najmä:

- plán činnosti a rozpočet združenia,

- výšku prevádzkových príspevkov na správu a poplatkov za používanie ciest stavebnými mechanizmami. Prevádzkový príspevok na správu je splatný do 3 mesiacov od konania členskej schôdze,

- výročnú správu a účtovnú uzávierku,

- správu o vykonanej kontrole hospodárenia,

- zmenu stanov.

e.3. Členská schôdza volí orgány združenia:

 1. Výbor združenia v zložení:

Predseda

podpredseda

tajomník

hospodár

účtovník

2. Kontrolná a revízna komisia v zložení:

predseda

podpredseda

člen

e.4. Štatutárnymi zástupcami združenia, oprávnenými konať v jeho mene sú:

 predseda združenia, podpredseda združenia.

Štatutárni zástupcovia uzatvárajú zmluvy len v rozsahu schválenom členskou schôdzou a zmluvy a dodatky k existujúcim zmluvám na režijnú prevádzku združenia, týkajúce sa výročných schôdzí prenájmu priestorov, odpadu, elektriny, vody, na ktorých uzavretie nie je potrebný súhlas členskej schôdze.

e.5 Kontrolná a revízna komisia zodpovedá za svoju činnosť členskej schôdzi, podáva jej jedenkrát ročne správu o kontrole hospodárenia a plnenia uznesení prijatých na predchádzajúcej členskej schôdzi. Jej povinnosťou je kontrolovať hospodárenie združenia, upozorňovať orgány na nedostatky a navrhovať opatrenia na ich odstránenie. Kontrolovať dodržiavanie stanov a vnútorných predpisov, členovia kontrolnej a revíznej komisie majú právo zúčastňovať sa zasadnutí výboru.

Do ustanovenia orgánov združenia koná v mene združenia prípravný výbor.

1. **Zásady hospodárenia:**

f.1. Vzťahy k vlastníctvu

f.1.1. Vlastnícke právo k podielovému spoluvlastníctvu je dané kúpnou zmluvou uzavretou medzi Slovenským pozemkovým fondom ako predávajúcim a kupujúcim užívateľom, registrovanou katastrom nehnuteľností, ako aj následnými právoplatnými dokumentami o ďalšom prevode vlastníckych práv.

f.1.2. Predmetom podielového spoluvlastníctva sú pozemky a zastavané plochy uvedené v liste vlastníctva č. 2381, 5422 a 2970 vystaveného katastrálnym úradom Bratislava a hmotný investičný majetok nadobudnutý z príspevkov členov združenia. Súčasťou podielového spoluvlastníctva sú finančné prostriedky získané z príspevkov členov, uložené na účte v peňažných ústavoch.

Spôsob užívania spoločného majetku bol stanovený v dohode uzatvorenej pri podpisovaní zmlúv o prevode vlastníckych práv dňa 25. marca 1995.

f.2. Združenie spravuje spoluvlastnícke podiely majetku členov združenia. Je neziskovou organizáciou. Správa majetku slúži k rozvoju činnosti združenia, je vykonávaná v súlade so všeobecne záväznými právnymi predpismi.

f.3. Združenie hospodári s hnuteľným a nehnuteľným majetkom. Zdrojmi majetku sú prevádzkové príspevky na správu, dary, dotácie, granty ale aj z [podielu zaplatenej dane](https://www.podnikajte.sk/dan-z-prijmov/poukazovanie-podielov-dane-2016), tzv. 2%.

V prípade rozpustenia združenia majetok sa vysporiada rozdelením podľa výšky spoluvlastníckych podielov členov zapísaných v katastri nehnuteľností v Bratislave v aktuálnom čase.

**Článok 2.**

**Záverečné ustanovenia**

1. Tieto stanovy nadobúdajú platnosť dňom ich registrácie na Ministerstve vnútra SR,
2. Doplňky a zmeny stanov oznámi združenie v zmysle § 11 zákona 83/90 zb. Ministerstvu vnútra SR do 15 dní od ich prijatia členskou schôdzou,
3. Stanovy nadobudli platnosť 23.10.1996,
4. Dodatok č. 1 k stanovám nadobudol platnosť 4.5.2005,
5. Dodatok č. 2 k stanovám nadobudol platnosť 30.3.2007,
6. Dodatok č. 3 k stanovám nadobudol platnosť 29.3.2012,
7. Dodatok č. 4 k stanovám nadobudol platnosť 6.5.2016,
8. Dodatok č. 5 k stanovám nadobudol platnosť 28.4.2017,
9. Dodatok č. 6 k stanovám nadobudol platnosť 16.12.2020
10. Dodatok č. 7 k stanovám schválený členskou schôdzou dňa 30.4.2022 nadobúdajú platnosť dňom vzatia zmeny stanov na vedomie Ministerstvom vnútra SR 1.6.2022.